Qodirov Qozi Haqqul
Qodirov Qozi Haqqul — 1879-yili tug‘ilgan, Qoradaryo rayoni Rabot qishlog‘idan, o‘zbek, sobiq quloq. 1930-yili xalq sudi tomonidan davlat majburiyatini bajarmagani uchun 3 yil qamoqqa hukm etilgan, jazo muddatini o‘tagan, diniy xizmatchi — imom. Doimiy ravishda targ‘ibot olib borganlikda, ocharchilik haqida aksilinqilobiy, tuhmat mish-mishlar tarqatganlikda, kolxozchilar orasida Sovet Itgifoqi kapitalistik mamlakatlar bilan bo‘ladigan urushda mag‘lub bo‘ladi, Buxoro amiri qaytib keladi deb aytganlikda ayblangan.